התפתחות של ורידים בולטים ונפוחים ברגליים, המכונים גם דליות, נובעת מתפקוד לקוי של הוורידים, אשר אינם מנקזים את הדם ומעבירים אותו מעלה אל הלב. הלקות נובעת לרוב מיצירת שסתומים בווריד, ולמעשה סתימה של הווריד המונעת את תפקודו התקין וגורמת להצטברות של דם והתנפחות של הוורידים.
כאשר הוורידים פועלים באופן בריא ותקין, הם מאפשרים זרימת דם חד כיוונית - כלפי מעלה בלבד. פגיעה בפעילות יוצרת מעין סתימה, שאינה מאפשרת לדם להוסיף ולזרום כלפי מעלה, והוא נותר למעשה באזור הרגליים. הדם המצטבר באזור הרגליים מביא להתפחה ולהתרחבות של הוורידים, ולתופעה של פגיעה אסתטית לצד תופעות לוואי נוספות.
מהן הסיבות להתפתחות דליות ברגליים?
גורם גנטי - התפתחות של ורידים בולטים ברגליים היא תופעה המושפעת מאוד מן הרכיב הגנטי.
עודף משקל - עודף משקל הוא גורם בולט המאפיין את תופעת התפתחות הדליות ברגליים, כאשר המשקל הכבד יוצר לחץ על הרגליים והוורידים, ומביא ליצירת השסתומים המזיקים.
היריון - כפועל יוצא מן הסעיף האמור, נשים בהיריון נוטות לפתח דליות ברגליים לעיתים קרובות. חשוב לציין כי אצל נשים בהיריון מדובר במרבית המקרים בתופעה חולפת, אשר צפויה לחלוף בעצמה עם הלידה.
שרירים חלשים - שרירי רגליים חלשים במיוחד ורפויים, יגרמו לחולשה של הוורידים ולנטייה לפתח דליות.
עמידה ממושכת - עמידה ממושכת כחלק מאורח החיים, עשויה לגרום ללחץ על הוורידים ולהתנפחות שלהם.
רבים נוטים לחשוב כי דליות ברגליים הן תופעה אסתטית בלבד, אולם מעבר למראה - ורידים בולטים ברגליים גורמים לתופעות נוספות, ביניהן: עייפות, כאבים ברגליים, קושי בתפקוד הפיזי היום יומי (עמידה, הליכה), גרד, התפתחות של כיבים ופצעים ועוד.
כיצד ניתן לטפל בדליות ברגליים?
דליות ברגליים אינן גזירת גורל, והן ניתנות בהחלט לטיפול אפקטיבי באמצעות טיפולים הנשענים על טכנולוגיות מתקדמות, ובאחוזי הצלחה גבוהים במיוחד.
מומלץ לטפל בתופעה כבר בתחילתה, שכן הוורידים הראשונים הנוטים להתרחב ולהתנפח הם ורידים קטנים, וככל שהטיפול נקבע בשלבים המוקדמים של התופעה הוא יהיה פשוט ומהיר יותר.
חבישת לחץ - חבישת לחץ הוא הטיפול הפשוט ביותר, ללא כל אלמנט פולשני המתבצע למעשה באופן חיצוני בלבד; זאת באמצעות חבישת גרב ייחודית היוצרת לחץ על הוורידים הפגועים ומסייעת בחידוש של הזרמת הדם בוורידים. הטיפול מתאים לוורידים קטנים, כאשר הבעיה נמצאת בתחילתה, ומסייע לפתיחת השסתומים אשר נסגרו באמצעות הזרמת הדם בלחץ כנגדם. מדובר בטיפול הניתן לאורך מספר שבועות, מביא לתוצאות טובות לרוב ואינו פוגע באורח החיים.
טיפול בחום - טיפול בחום עושה שימוש באנרגיית החום, במטרה להמיס את ההטרשה היוצרת את סתימת הווריד, ומתבצע בטכנולוגיות שונות. טיפול בחום ניתן לביצוע באמצעות טכנולוגיית הלייזר, באמצעות החדרת סיב אופטי הפולט קרינה ממוקדת הגורמת לכיווץ הווריד הפגוע. טיפול נוסף העושה שימוש בחום הוא טיפול הזרקת אדים, אשר מתבצע בצורה נקודתית אל הווריד, בהזרקה של אדים חמים בטמפרטורה גבוהה, המסייעים בהמסה של הווריד ובהיעלמותו. אפשרות נוספת לטיפול בחום היא טיפול מסוג סקלרותרפיה (הטרשה ורידית), אשר מתבצע בליווי אולטרסאונד המזהה את התגובה הדלקתית שבווריד, ומאפשר הזרקה מדויקת באמצעות מחט דקה במיוחד. המחט מחדירה תמיסה מלחית מוקצפת, אשר יוצרת עיבוי של דפנות הווריד ואיטום שלו. לאחר ההזרקה מתבצעת חבישה אלסטית והדוקה לווריד, ובאמצעות התמיסה והלחץ גם יחד נוצרת פעולת איטום של הווריד, עד לפירוק וספיגה שלו בגוף, והיעלמות של הווריד הבולט.
טיפול כירורגי - זהו ניתוח פולשני במהלכו נשלפים הוורידים הפגועים מן הגוף.